એનું નામ સોફિયા છે. એ દેખાવે એકદમ હોલીવૂડ અભિનેત્રી ઓડ્રે હેપબર્ન જેવી લાગે છે અને વાતચીત કરતી વખતે ચહેરા પર હાવભાવ પણ પ્રદર્શિત કરે છે. એની પાસે દરેક સવાલનો જવાબ છે. આ છે, સાઉદી અરેબિયાનું નાગરિકત્વ પ્રાપ્ત કરનાર પ્રથમ રોબોટ. સાઉદી અરેબિયાના પાટનગર રિયાધમાં એક પરિષદમાં બિઝનેસ ક્ષેત્રના લેખક, પત્રકાર અને કાર્યક્રમના મોડરેટર એન્ડ્રૂ રોસ સોર્કિને એનો ઈન્ટરવ્યૂ લીધો હતો. હ્યુમનોઈડ આર્ટિફિશિયલ ઈન્ટેલિજન્સ રોબોટ – સોફિયાએ પોતાને નાગરિકત્વ આપવા બદલ સાઉદી અરેબિયાની સરકારને થેંક્યૂ કહીને એનો આભાર માન્યો હતો.